
DR 30.11.2011  

 
105 

Kalau pemaju tidak mahu membuat rumah, apa yang mahu dibeli oleh pembeli 
pun. Sebab itu kerajaan selalu berada dalam keadaan di mana dia mesti mengimbangi. 
Samalah juga dengan Yang Berhormat Hulu Langat selalu bercakap tentang pekerja, 
pekerja, pekerja. Dia tidak mahu bercakap tentang majikan. Itu sebabnya kerajaan kena 
fikir kedua-dua belah pihak. Saya minta cadangan. Cantik sudah Yang Berhormat Batu 
Gajah tetapi cadangan yang mungkin yang boleh diterima, yang boleh dipakai. Terima 
kasih. 

Puan Fong Po Kuan [Batu Gajah]: Terima kasih atas pujian Yang Berhormat 
Kota Belud tadi tetapi saya tidak perlu dihakimi oleh mana-mana ahli dalam Dewan 
yang mulia ini. [Ketawa] Saya tidak payah anugerah untuk semua ini Tuan Yang di-
Pertua. Saya hanya mahu dihakimi oleh pengundi-pengundi kawasan saya. Tambahan 
saya rasa yang perlu ialah saya jalankan amanah saya dengan baik. Akan tetapi, Yang 
Berhormat Kota Belud selalu tanya soalan atau bagi argument yang selalu off track 
Tuan Yang di-Pertua. Tadi dia kata apa cadangan? From the very beginning ucapan 
saya tadi, saya kata kuncinya ialah bina dan jual...  

Beberapa Ahli: Ya. 

Puan Fong Po Kuan [Batu Gajah]: Bajet ucapan Yang Amat Berhormat 
Perdana Menteri pergi baca dahulu. 

Dato’ Abd. Rahman Dahlan [Kota Belud]: Tuan Yang di-Pertua. 

Puan Fong Po Kuan [Batu Gajah]: Sudah perenggan 79 menyatakan, “Untuk 
melindungi hak pembeli adalah dengan mengadakan konsep bina dan jual”. Yang 
Berhormat Kota Belud setuju? Okey. Perkara satu. 

Perkara dua, saya bukan kata tidak perlu imbangi pemaju dan juga pembeli 
tetapi persoalannya bagaimana kita boleh mengelakkan di mana pembeli menjadi 
mangsa kepada projek terbengkalai ekoran daripada pemaju yang tidak 
bertanggungjawab. Jangan menyelewengkan ucapan saya dengan menyatakan 
seolah-olah saya kata semua pemaju adalah musuh.  

Dato’ Abd. Rahman Dahlan [Kota Belud]: Bunyi macam itulah. 

Puan Fong Po Kuan [Batu Gajah]: Bagaimana untuk mengelakkan projek-
projek terbengkalai... 

Dato’ Abd. Rahman Dahlan [Kota Belud]: Tuan Yang di-Pertua, saya tarik 
baliklah tadi. 

Puan Fong Po Kuan [Batu Gajah]: Projek perumahan yang disiapkan lewat... 

Dato’ Abd. Rahman Dahlan [Kota Belud]: Saya minta dia jadi Ahli Parlimen 
contoh, saya tarik balik. Beri kepada orang lainlah. 

Puan Fong Po Kuan [Batu Gajah]: Projek perumahan yang diserah milik 
dengan kualiti yang rendah, adalah melalui bina dan jual Tuan Yang di-Pertua. Itu 
senang sahaja. Ini Yang Berhormat Kota Belud hanya mahu cakap sahaja, tanya mahu 
kacau sahaja tetapi sebenarnya tidak faham isu ini. Maaf ya, Yang Berhormat Kota 
Belud.  

Saya ingin teruskan kepada satu perkara yang lain iaitu di kawasan saya, 
projek perumahan Taman Pinggir Rishah Hijau yang terletak di Jalan Ipoh, Lumut. 
Perkara ini Tuan Yang di-Pertua, saya sudah bangkitkan pada tahun 2004 dalam 
Dewan, tahun 2005 dalam Dewan, ucapan penangguhan bulan 7 tahun 2008 dalam 
Dewan yang mulia ini. Akan tetapi, sehingga sekarang projek itu masih terbengkalai. 
Saya dan Yang Berhormat Ipoh Barat telah melawat kawasan tersebut pada dua 
minggu yang lalu dan apa yang saya perolehi daripada laman web di mana saya mahu 
Yang Berhormat Menteri boleh mengesahkan di mana ia menyatakan projek Taman 
Pinggir Rishah Hijau ini yang telah terbengkalai sehingga masa kini Tuan Yang di-
Pertua sudah 16 tahun. Ada yang diambil tindakan mahkamah oleh bank pembeli. 

■1930 

Ada yang sudah bankrap.  Tuan Yang di-Pertua, yang paling sakit hati ya saya 
nampak ada pembeli mengalami tekanan jiwa kerana mereka sama ada menggunakan 
simpanan mereka untuk membeli rumah kos rendah tersebut atau melalui pinjaman 
bank. Masih berterusan membayar pinjaman bank tetapi rumah impian mereka tidak 
diperoleh. 



105. Kalau pemaju tidak mahu membuat rumah, apa yang mahu dibeli oleh pembeli pun. Sebab itu kerajaan selalu berada dalam keadaan di mana dia mesti mengimbangi. Samalah juga dengan Yang Berhormat Hulu Langat selalu bercakap tentang pekerja, pekerja, pekerja. Dia tidak mahu bercakap tentang majikan. Itu sebabnya kerajaan kena fikir kedua-dua belah pihak. Saya minta cadangan. Cantik sudah Yang Berhormat Batu Gajah tetapi cadangan yang mungkin yang boleh diterima, yang boleh dipakai. Terima kasih. Puan Fong Po Kuan [Batu Gajah]: Terima kasih atas pujian Yang Berhormat Kota Belud tadi tetapi saya tidak perlu dihakimi oleh mana-mana ahli dalam Dewan yang mulia ini. [Ketawa] Saya tidak payah anugerah untuk semua ini Tuan Yang di- Pertua. Saya hanya mahu dihakimi oleh pengundi-pengundi kawasan saya. Tambahan saya rasa yang perlu ialah saya jalankan amanah saya dengan baik. Akan tetapi, Yang Berhormat Kota Belud selalu tanya soalan atau bagi argument yang selalu off track Tuan Yang di-Pertua. Tadi dia kata apa cadangan? From the very beginning ucapan saya tadi, saya kata kuncinya ialah bina dan jual... Beberapa Ahli: Ya. Puan Fong Po Kuan [Batu Gajah]: Bajet ucapan Yang Amat Berhormat Perdana Menteri pergi baca dahulu. Dato' Abd. Rahman Dahlan [Kota Belud]: Tuan Yang di-Pertua. Puan Fong Po Kuan [Batu Gajah]: Sudah perenggan 79 menyatakan, "Untuk melindungi hak pembeli adalah dengan mengadakan konsep bina dan jual". Yang Berhormat Kota Belud setuju? Okey. Perkara satu. Perkara dua, saya bukan kata tidak perlu imbangi pemaju dan juga pembeli tetapi persoalannya bagaimana kita boleh mengelakkan di mana pembeli menjadi mangsa kepada projek terbengkalai ekoran daripada pemaju yang tidak bertanggungjawab. Jangan menyelewengkan ucapan saya dengan menyatakan seolah-olah saya kata semua pemaju adalah musuh. Dato' Abd. Rahman Dahlan [Kota Belud]: Bunyi macam itulah. Puan Fong Po Kuan [Batu Gajah]: Bagaimana untuk mengelakkan projek- projek terbengkalai... Dato' Abd. Rahman Dahlan [Kota Belud]: Tuan Yang di-Pertua, saya tarik baliklah tadi. Puan Fong Po Kuan [Batu Gajah]: Projek perumahan yang disiapkan lewat... Dato' Abd. Rahman Dahlan [Kota Belud]: Saya minta dia jadi Ahli Parlimen contoh, saya tarik balik. Beri kepada orang lainlah. Puan Fong Po Kuan [Batu Gajah]: Projek perumahan yang diserah milik dengan kualiti yang rendah, adalah melalui bina dan jual Tuan Yang di-Pertua. Itu senang sahaja. Ini Yang Berhormat Kota Belud hanya mahu cakap sahaja, tanya mahu kacau sahaja tetapi sebenarnya tidak faham isu ini. Maaf ya, Yang Berhormat Kota Belud. Saya ingin teruskan kepada satu perkara yang lain iaitu di kawasan saya, projek perumahan Taman Pinggir Rishah Hijau yang terletak di Jalan Ipoh, Lumut. Perkara ini Tuan Yang di-Pertua, saya sudah bangkitkan pada tahun 2004 dalam Dewan, tahun 2005 dalam Dewan, ucapan penangguhan bulan 7 tahun 2008 dalam Dewan yang mulia ini. Akan tetapi, sehingga sekarang projek itu masih terbengkalai. Saya dan Yang Berhormat Ipoh Barat telah melawat kawasan tersebut pada dua minggu yang lalu dan apa yang saya perolehi daripada laman web di mana saya mahu Yang Berhormat Menteri boleh mengesahkan di mana ia menyatakan projek Taman Pinggir Rishah Hijau ini yang telah terbengkalai sehingga masa kini Tuan Yang di- Pertua sudah 16 tahun. Ada yang diambil tindakan mahkamah oleh bank pembeli. #1930. Ada yang sudah bankrap. Tuan Yang di-Pertua, yang paling sakit hati ya saya nampak ada pembeli mengalami tekanan jiwa kerana mereka sama ada menggunakan simpanan mereka untuk membeli rumah kos rendah tersebut atau melalui pinjaman bank. Masih berterusan membayar pinjaman bank tetapi rumah impian mereka tidak diperoleh.